PMIndiaData/PMIndiaSum huggingface dataset:
ক্লাইমেৎকী মতাংদা লুচিংবশিংগী অৱাংবা থাক্কী মীফম (এপ্রিল ২২-২৩, ২০২১)

প্রধান মন্ত্রী শ্রী নরেন্দ্র মোদীনা ২০২১গী এপ্রিলগী ২২-২৩দা পাংথোক্কদৌরিবা ক্লাইমেৎকী মতাংদা লুচিংবশিংগী অৱাংবা থাক্কী মীফম অসিদা য়ু.এস.এ.গী রাস্ত্রপতী জোসেফ আর. বিদেন্না বার্তোন তৌরক্তুনা শরুক য়াগদৌরি। প্রধান মন্ত্রীনা ২০২১গী এপ্রিলগী ২২দা লুচিংবশিংগী সেসন ১দা আই.এস.তি. নুমিদাংগী ৫.৩০দগী ৭.৩০ ফাওবা “আৱর কল্লেক্তিব স্প্রিন্ত তু ২০৩০”দা ৱা ঙাংগনি। চাওরাক্না মালেমগী ওইবা লুচিংবা ৪০ রোম্না সমিত অসিদা শরুক য়াগনি। মখোয় অসিনা মপুং ওইনা ইকোনোমিক ফোরুম (ভারত অসিসু মেম্বর অমা ওইনা) অমসুং অইং-অশাগী অওনবা অসিনা খুদোংথিনিঙাই ওইরিবা, অতৈ অতোপ্পা অসিগী মেম্বর অমা ওইনা লৈবাকশিংগী মহুৎশিনবা ওইগনি। লুচিংবশিং অসিনা অইং-অশাগী অওনবা অসিদা মিয়েং কয়া অমা পুথোক্নগনি, অইং-অশাগী থবকশিং অসিদা থবক হেনগৎহনবা, অইং-অশা অসি হন্থহনবা অমসুং চুনহনবা অসিগী শেন-থুম লাক্নবা হোৎনবা, মহৌশাগী ওইবা পাম্বৈ থিবা, অইং-অশাগী তেক্ত কাইদবা লোয়ন-লোয়ননা ক্লিন ইনর্জীগীদমক অনৌবা তেক্নোলোজী পুথোকপা। লুচিংবশিং অসিনা মতৌ করম্না মালেম অসিদা অইং-অশাগী থবকশিং অসি ইনক্লুসিব অমসুং অচেৎপা ইকোনোমিক দিবলপমেন্তগীদমক, হায়রিবা অসিদা লৈবাক্কী ওইবা য়াওনা অমসুং লেঙদবা চাওখৎ থৌরাংগীদমক খন্নখি। সমিত অসি অইং-অশাগী হিরম অসিদা মিয়েং থমদুনা মালেমগী ওইনা চৎথরকপা মিতিংগী শরুক অমনি, হায়রিবা অসি ২০২১গী নবেম্বরদা সি.ও.পি.২৬ অথুবা মতমদা পাংথোকখিবা অসিনি। সেসনশিং অসি লাইব স্ত্রীম তৌগনি অমসুং মেদিয়া অমসুং মীয়ামদা ফংহনগনি।
য়ু তি ইমপ্লোয়িশিংগী সেল্ফ-ফাইনান্সিং হাওসিং স্কিমগী মখাদা এল্লোত্তি ৩৯৩০গী য়ুম শানবা চান্দিগর হাওসিং বোর্দতা লম পীনবা ৱাফম মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা য়ু তি ইমপ্লোয়িশিংগী সেল্ফ–ফাইনান্সিং হাওসি স্কিমগী মখাদা এল্লোত্তি ৩৯৩০গী য়ুম শানবা চান্দিগর হাওসিং বোর্দতা লম পীনবা ৱাফম য়ারে । অকুপ্পা ৱারোলশিং : চন্দিগর লৈঙাক্না মখোয়গী ইমপ্লোয়িশিংগীদমক সেল্ফ–ফাইনান্সিং হাওসিংস্কিম–২০০৮ কৌবা স্কিম অমা চন্দিগর লৈঙাক্না অয়াবা পীখি । মদুগী মতুংইন্না, য়ু তি ইমপ্লোয়িশিংগী য়ুম ৩৯৩০ শানবা অপুনবা লম একর ৭৩.৩ খাক্তুনা থমখি । মদুগী মনুংদা চান্দিগর হাওসিং বোর্দনা একর ১১.৮ মাংজৌননা লৌশিনখ্রে । খুদক্কি ওইবা ৱাফমদা , সরকারগী একর ৬১.৫গী লম চান্দিগর হাওসিং বোর্দতা পীগদবনি । স্কিম অসি পায়খৎনবা চান্দিগর হাওসিং বোর্দনা নোদেল এজেন্সি ওইনা হাপ্লে । চান্দিগর হাওসিং বোর্দনা স্কিম অসি “সেল্ফ ফানান্সিং হাওসিং স্কিম” হায়না মমিং থোন্দুনা চান্দিগর লৈঙাক্কী ইমপ্লোয়িশিংগী চহি ৯৯ লিজ তৌনরে হায়না ২০১৮দা এদভরতাইজ তৌখি । অচৌবা ইথিল : চান্দিগর লৈঙাক্কী ইমপ্লোয়িশিংগী য়ুম শানবা খুদক্কী ওইনা ৱারেপ লৌরকপা অসিনা হকথেংননা নৎত্রগা নাকোইননা শিন্মিশিং অমসুং ইন্জিনিয়ারশিং থবক ফংহল্লগনি । নুঙগীৱারোল : চান্দিগর লৈঙাক্কী তোঙান–তোঙানবা কাংলুপকী ইমপ্লোয়িশিংনা নৎত্রগা মসিগী বোর্দ/কোরপোরেসন অমসুং পঞ্জাব এন্দ হরিয়ানা হায়কোর্তকী ইমপ্লোয়িশিংগী দরকার ওইবশিং য়েংলগা স্কিম অসি পায়খৎপনি । চন্দিগর হাওসিং বোর্দনা পায়খৎলিবা স্কিম সেল্ফ–ফাইনান্সিং হাওসিংস্কিম–২০০৮ অসিনা চান্দিগর লৈঙাক্কী তোঙান–তোঙানবা কাংলুপকী ইমপ্লোয়িশিংগী দরকার ওইবা য়ুম ফংহনবা ঙম্লগনি । স্কিম অসিগী দ্রো লোতশিং ০৪.১১.২০১০দা পাংথোকখি অমসুং দ্রো লোত মাইপাক্না পাংথোক্লবা মতুংদা এপ্লিকান্ত ৭৮১১গী মনুংদা এপ্লিকান্ত ৩৯৩০ মাইপাক্লে হায়না লাউথোকখি ।
রিপব্লিক তি ভি সমিৎতা প্রধান মন্ত্রীনা ৱা ঙাংখ্রে

ঙসি মুম্বাইদা প্রধান মন্ত্রী নরেন্দ্র মোদীনা রিপব্লিক সমিৎতা ৱা ঙাংখ্রে । মহাক্না ঙরাং মুম্বাইদা হোস্পিতাল মৈ চাকপগী থৌদোক্তা লৈখিদ্রবশিংগী মফমদা অৱাবা ফোংদোকখি । খিং-খিং লাউবা অমসুং নুংঙাই-য়াইফবা লৈবাক অমগী অফবা পাউশিং পুথোকপদা হেন্না মরুওইনা লৌনবা মহাক্না তকশিনখি । মহাক্না হায়খি, সাইন্স, ইন্নোবেসন অমসুং শানবগী লমদা ভারতনা অনৌবা থাক অমা কাখৎনবা হোৎনবা মথৌ তারি । মসিদা মেদিয়াদা য়াওরি । প্রধান মন্ত্রীনা হায়খি, “সর্জিং ইন্দিয়া” হায়রিবা ৱাহৈ অসিনা ভারমচা ক্রোর ১৩০গী থৌনা অদু মহুৎ শীল্লিবনি । মহাক্না হায়খি, চহি খরগী মমাংদা, ভারত অসি ত্রিলিয়ন দোল্লর ইকনোমি অমা ওইবা ঙমলক্কনি অমসুং ললোন-ইতিক তৌবা লাইবগী রেঙ্ক হাইগৎলক্কনি হায়বসি ৱাখলনা শাজিনবদা য়াম্না লুবা থবক অমা ওইরম্মী । ঙসিদি ফত্তবা থবক তৌবা মীওইশিং ফারে অমসুং ৱায়েন চৎথরে । সেনিতেসন্দগী হৌরগা তেক্স ফাওবগী হিরমদা চহি মরি অসিদা অওনবা কয়া উৎপা ঙম্লে । থৌশিলনা লমজিংবা লৈঙাক অমসুং মমাংজৌননা উবা ঙম্বা অরোনবা লৈতবা থৌশিলশিংগী মখাদা কেন্দ্র সরকারনা মাংলোমদা চংশিল্লি । হৌজিক ইনফ্রাস্ত্রকচর শেমগৎপগী থবক য়াম্না য়াংনা চংশিল্লি ।মহাক্না লুচিংদুনা হায়রিবা প্রোজেকশিং অসি য়েংশিন্নবা থা খুদিংগী প্রাগাতি মীফমশিং পাংথোক্লি । মসিগী থৌরাং অসিগী মখাদা লুপা ক্রোর লাখ ১২ রোমগী প্রোজেকশিং য়াংনা পায়খৎলে । প্রধান মন্ত্রীনা হায়খি, লোশিং অমসুং এক্তশিংগী মতুংদা থবক্না ইন্নরি । মহাক্না ইন্সোলভেন্সি এন্দ বেঙ্করপসি কোদ পনখি । মহাক্না হায়খি, ভারতকী মপান লৈবাক্কী থৌশিল অসি হৌজিক লৈবাক অসিগী য়াইজনবা পুদুনা চৎলি । মালেমগী লৈবাকশিংনা ভারতনা হায়বা ৱাফমশিং তাবা হৌরে । প্রধান মন্ত্রী নরেন্দ্র মোদীনা হায়খি, চাদা ২৮গী জি এস তি স্লেব অসি অথুবদা অকে-অমৌগী পোৎলমশিং খক্তা চৎনরগনি । মীচম মীয়াম্না শীজিন্নবা অপুনবা পোৎলমশিংগী চাদা ৯৯ অসি চাদা ১৮গী জি এস তি স্লেব চৎনরগনি ।
হয়েং প্রধানমন্ত্রী মিজোরাম অমসুং মেঘলায়া চৎকনি; তোঙান তোঙানবা দিবলপমেন্ত প্রোজেক্তশিং হৌদোক্কনি

হয়েং প্রধানমন্ত্রী শ্রী নরেন্দ্র মোদী মিজোরাম অমসুং মেঘলায়াদা চৎলগনি মফমদুদা মহাক্না তোঙান তোঙানবা দিবলপমেন্ত প্রোজেক্তশিং হৌদোক্কনি । প্রধানমন্ত্রীনা হায়খি, “সুমহৎনিঙাই ওইবা অমসুং পুক্নিং হুরবা অৱাং নোংপোক্কী খোল্লাওদা! হয়েং মিজোরাম অমসুং মেঘলায়াদা চৎনবা শেম শারে, মফম অদুদা তোঙান তোঙানবা দিবলপমেন্ত প্রোজেক্তশিং হৌদোক্লগনি । মসিগী প্রোজেক্তশিং অসিনা অৱাং নোংপোক্কী চাওখৎপগী খোংচৎতা পাঙ্গল শক্তি পিরগনি । হয়েংগী আইজোলদা পাংথোক্কদৌরিবা থৌরমদা তুইরিয়েল হাইদ্রোপৱার প্রোজেক্তপু জাতিদা শিন্নবগী খুদোংচাবা অদু ঐহাক্না ফংজরে । প্রোজেক্ত অসি মপুং ফানা পায়খৎপা অসি মিজোরামগী প্রজাশিংগী অপাম্বনি । ঐখোয়গী য়ুবা শক্তিদা থৌনা পিরদুনা, দোনরনা লুপা কোতি ১০০গী নোর্থইস্ত ভেনচর কেপিতেল ফন্দ অমা শেমগৎলে । হয়েং ঐহাক্না ফন্দ অসিদগী এন্তরপ্রেনরশিংদা চ্যেকশিং খুৎশিন্নগনি । রিজন অসিগী চাওখৎ থৌরাংগীদমক্তা অৱাং নোংপোক্কী নহাশিংগী মরক্তা এন্তরপ্রাইজকী স্প্রিত অমা নিংথিনা উবা ফংলি । শিল্লোংদা ঐহাক্না শিল্লোং-নোঙস্তোইন-রোঙজেং-তুরা রোড হৌদোক্কনি । মসিগী প্রোজেক্ত অসিনা কনেক্তিবিতী অমসুং ইকোনোমীক গ্রোথ হেঙ্গৎহল্লগনি । ঐহাক্না মীয়ামগী মীফম অমদশু ৱা ঙাংগনি । অৱাং নোংপোক্তা লৈরিবা পাক চাওরবা পোতেন্সিয়েল অদু ঐখোয়না উবা ফংলে অমসুং রিজন অসি পুন্না চাওখৎনবগীদমক পাংথোকপা য়াবা পুম্নমক পাংথোক্নবা থবক তৌরি ।
পি.এম.না মে ১৯দা শ্রী স্বামীনারায়ন মন্দিরনা পাঙথোকপা ‘য়ুবা শিবির’দা ৱা ঙাংলগনি

প্রধান মন্ত্রী শ্রী নরেন্দ্র মোদীনা ভিদিও কনফরেন্সকী থোংদা মে ১৯, ২০২২গী অয়ুক পুং ১০:৩০ তাবা মতমদা বদোদরাগী করেলীবাগতা পাঙথোকপা ‘য়ুবা শিবির’দা ৱা ঙাংলগনি। শ্রী স্বামীনারায়ন মন্দির, কুন্দলধাম অমসুং শ্রী স্বামীনারায়ন মন্দির করেলীবোগ, বদোদরানা শিবির অসি পাঙথোক্লি। শিনিরনা খুন্নাইগী শেবা তৌবা অমসুং লৈবাক শেমগৎপদা নহাশিংনা হেন্না য়াওশিনহন্নবা পান্দম থম্মি। মসিনা এক ভারত শ্রেস্থ ভারত, আত্মনির্ভর ভারত, স্বচ্ছ ভারত অসিনচিংবা থৌরাংশিংগী খুত্থাংদা অনৌবা ভারত অমা শেমগৎপদা নহাশিংগা পার্তনর ওইনবা পান্দমসু থম্মি।
রেদিও অমসুং তেলিবিজনগী লমদা মপানগী ব্রোদকাস্তরশিং অমসুং ভারতকী মরক্তা তৌনবা এম.ও.য়ু.দা খুৎয়েক পীনবা মন্ত্রীমন্দলনা য়ারে

রেদিও অমসুং তেলিবিজনগী লমদা মপানগী ব্রোদকাস্তরশিং অমসুং ভারতকী মরক্ত এম.ও.য়ু.শিং খুৎয়েক পীনখ্রবা মতুংদা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। কান্নবশিং: মপানগী ব্রোদকাস্তরশিংগা এম.ও.য়ু.শিং লৈনবদা মতেং পাংগনি: 1. সরকারগী ব্রোদকাস্তরনা অনৌবা ৱাখল্লোনশিং পুথোকপদা; 2. অনৌবা তেক্নোলোজীশিং দরকার ওইরকপা অমসুং অকনবা লাম্বা তৌনবদা দরকার ওইবশিং থেংননবা অনৌবা লাল্লোনশিং পুথোকপা; 3. মেদিয়াগী মনীংতম্বা; অমসুং 4. গ্লোবেলাইজেসন অচৌবা কান্নবা: পীথোক-পীশিন তৌনবা, পুন্না পুথোকমিন্নবা কয়াগী খুৎথাংদা শন্দোক্নবা থৌরমশিং লৌবা অসিনা দি.দি. অমসুং এ.আই.আর.গী ভাবকশিং মশিং য়াম্না কোনশিনবা ঙমগনি। তেক্নিকেলগী লৌশিং পীথোক-পীশিন তৌনবা, ত্রেনিং পীবা অসিনা ব্রোদকাস্তিংগী লমদা থেংনরক্লিবা শিংনবশিং ময়োক্ননবা সরকারগী ব্রোদকাস্তরনা শেমশাবা ঙমগনি।
গ্লাসগো, য়ু.কে.গী সি.ও.পি.২৬কী সাইদলাইন্সতা ইজরেলগী প্রধান মন্ত্রীগা লোইননা প্রধান মন্ত্রীগী মীফম

২০২১গী নবেম্বর ২দা গ্লাসগোদা পাংথোক্লিবা সি.ও.পি.২৬কী সাইদলাইন্সতা প্রধান মন্ত্রী শ্রী নরেন্দ্র মোদীনা ইজরেলগী প্রধান মন্ত্রী ঐচ.ই. শ্রী নফতালি বেন্নেৎকা উন্নখ্রে৷ মসি প্রধান মন্ত্রী অনিমক্কী অহানবা মীফম ওইখি৷ লিদর অনিনা বাইলেতরেল স্ত্রাতিজিক পার্তনরশিপ য়েংশিনখি অমদি তোঙান তোঙানবা সেক্তরশিংদা ফংলিবা প্রোগ্রেস অদুদা অপেনবা ফোংদোকখি৷ মখোয়না মখাতানা মরু ওইনা হাই-তেক্নোলোজী অমসুং ইন্নোবেসনগী এরিয়াশিংদা কোওপরেসন পীননবা য়ানখি৷ মথংগী চহিদা ভারত অমসুং ইজরেলগী মরক্তা দিপ্লোমেতিক ওইবা মরীশিং মপুং ফানা থম্লকপা চহি ৩০ শুরগনি হায়বসি নিংশিংলদুনা, শ্রী বেন্নেতনা ভারত্তা লাকপিনবা প্রধান মন্ত্রীনা হায়জখি৷
২০১৯গী মার্চ ৩দা প্রধান মন্ত্রী উত্তর প্রদেশকী অমেথীদা চৎকনি

প্রধান মন্ত্রী শ্রী নরেন্দ্র মোদী হয়েং ২০১৯গী মার্চ ৩দা উত্তর প্রদেশকী অমেথীদা চৎকনি। অমেথীগী কৌহরদা প্রধান মন্ত্রীনা ইন্দো–রুসিয়ন রাইফল্স প্রাইভেৎ লিমিতেদ লৈবাক মীয়ামদা কত্থোক্কনি। ইন্দো–রুসিয়ন রাইফল্স প্রাইভেৎ লিমিতেদ অসি ভারতকী ওর্দিনান্স ফেক্তরী অমসুং রুসিয়ন ফার্মগী মরক্তা তৌনবা জোইন্ত ভেঞ্চর অমনি, মসি ইন্দো–রুসিয়ন কোওপরেসন্দা মাইলস্তোন অমনি। কোর্ৱা ওর্দিনান্স ফেক্তরীদা মশক নায়রবা ক্লাশনিকোব রাইফল্সকী খ্বাইদগী নৌবা পরিংশিং শেমগনি। মেক ইন ইন্দিয়াগী মঙাল নাইরবা খুদম অমা ওইনা জোইন্ত ভেঞ্চর অসিনা লৈবাক অসিদা লৈরিবা আর্ম ফোর্সেসপু শৌগৎলগনি অমদি নেস্নেল সেক্যুরিতী মপাঙ্গল কনখৎহল্লগনি। ফেক্তরী অসিনা অমেথী অমসুং মনাক নকপা লমদমশিংদা থবক ফংহন্নবগী খুদোংচাবসু ফংহল্লগনি। জোইন্ত ভেঞ্চর অসিনা উত্তর প্রদেশ দিফেন্স কোরিদোর প্রোজেক্তা চাউনা ইনোৎ পীরগনি। প্রধান মন্ত্রীনা চাউখৎ থৌরাংগী প্রোজেক্ত কয়া অমসু মায়খুম হাংদোক্কনি। প্রোজেক্তশিং অসি পৱার জেনরেসন, মহৈ–মশিং, হকশেল অমসুং মেনুফেকচরিং সেক্তরশিংগা মরী লৈনরি। প্রোজেক্তশিং অসিনা অমেথী লমদমগা লোয়ননা উত্তর প্রদেশতা চাউনা কান্নহল্লগনি। প্রধান মন্ত্রীনা কৌহরদা পাংথোকপা মীয়ামগী মীফম অমদসু ৱা ঙাংগনি।
প্রধান মন্ত্রী অমসুং ফিলিপিন্সকী রাস্ত্রপতি অনিগী মরক্তা তেলিফোন্দা ৱারী শানখ্রে

ঙসি প্রধান মন্ত্রী শ্রী নরেন্দ্র মোদীনা তেলিফোন্দা ফিলিপিন্সকী রাস্ত্রপতি রোদ্রিগো দুতর্তেগা ৱারী শানখি অমসুং কোবিদ-১৯ লাইচৎ শন্দোরকপদগী ওইরকলিবা অৱাবা ফিবমশিং লাকশিন্নবা সরকার অনিনা পায়খৎলিবা থবকশিংগী মতাংদা খন্নখি। হৌজিক থেংনরিবা হকশেলগী অৱাবা মনুংদা ভারত্তা লৈরিবা ফিলিপিন্সমচাশিং নৎত্রগা ফিলিপিন্সতা লৈরিবা ভারমচাশিং য়াইফনবা লোয়ননা মখোয়ময়ুমশিংদা হন্নবা হোৎনরিবা অসিদা মতেং পীনবা মখা তানা শাংদোকপদা লুচিংবা অনিমক্না থাগৎখি। ফিলিপিন্সতা তঙাইফদবা হিদাক-লাংথকশিং ফংহন্নবা ভারতনা পায়খৎলিবা থবকশিং ফিলিপিন্সকী রাস্ত্রপতিনা থাগৎখি। ফিলিপিন্সনা লাইচৎ অসি থেংনবদা ভারতনা পীবা য়াবা মতেং পীগনি হায়না প্রধান মন্ত্রীনা রাস্ত্রপতি দুতর্তেদা থাজবা পীখি অমসুং মমল হোংবা হিদাক-লাংথকশিং পুথোক্নবা ভারতকী তৌবা ঙম্বা থৌনা অমসুং লৈবাক অসিনা তিকা অমা পুথোকপা ঙম্বা মতমদা মদু মীওইবা খুন্নাইগী য়াইফনবা শীজিন্নগনি হায়না থাজবা পীখি। ঙাকশেনগী মতেং পীনবা য়াওনা হিরম কয়াদা হৌখিবা চহি খর অসিদা লৈবাক অনিগী মরী খুমাংচাউশীল্লকপা উবদা লুচিংবশিংনা মখোয়গী অপেনবা ফোংদোকখি। ইন্দো-পেসিফিক লমদমদা ভারতনা ফিলিপিন্স অসি মরুওইবা মরুপ অমা ওইনা লৌই হায়না প্রধান মন্ত্রীনা ফোংদোকখি। ফিলিপিন্সকী নেসনেল দে লাকপদা রাস্ত্রপতি দুতর্তে অমসুং ফিলিপিন্সকী মীয়ামদা প্রধান মন্ত্রীনা মহাক্কী য়াইফ-পাউজেল পীখি।
কেবিনেতনা লেফ ৱিং এক্সত্রিমিজম (এল.দবল্যু.ই.) এরিয়াশিংদা সেক্যুরিতী সাইতশিংদা ২জি ,ওবাইল সাইতশিং অদু ৪জি.দা অপগ্রেদেশন তৌনবগী অয়াবা পীখ্রে

প্রধান মন্ত্রী, শ্রী নরেন্দ্র মোদীনা থৌবুরেল ওইদুনা কেন্দ্রগী কেবিনেতনা ঙসি দিস্বিলিতী সেক্তরদা কোওপরেশন পীননবগীদমক্তা ভারত অমসুং চিলিগী মরক্তা মেমোরেন্দম ওফ অন্দরস্তেন্দিংগী খুৎয়েক পীনবগী অয়াবা পীখ্রে। বাইলেতরেল মেমোরেন্দম ওফ অন্দরস্তেন্দিং অসিনা দিসে্বিলিতীশিংগী সেক্তরদা অপুনবা অনৌবা খোংথাংশিংগী খুত্থাংদা ভারত সরকারগী দিপার্তমেন্ত ওফ এমপাৱরমেন্ত ওফ পর্সন্স ৱিত দিস্বিলিতীজ অমসুং চিলিগী সরকারগি মরক্তা কোওপরেশন পীনবা থৌগৎলগনি। মসিনা ভারত অমসুং চিলিগী মরক্তা বাইলেতরেল ওইবা মরীশিং হেনগৎ্ল্লগনি। দিসএবিলিতী সেক্তরদা মরু ওইনা মখাগী লমশিং অসিদা কোওপরেশন পীনবগীদমক্তা অপাম্বা ফোংদোক্লদুনালৈবাকশিং অসিগী মরক্তা জোইন্ত লেতর ওফ ইন্তেন্ত খুৎয়েক পীনখ্রে: দিসএবিলিতী পোলিসী অমসুং সার্বিস দিলিভরীগী মতাংদা ই-পাউ শিয়র তৌনবা। ইনফোর্মেশন অমসুং নোলেজ পীথোক-পীশিন তৌনবা। এসিস্তিব দিভাইস তেক্নোলোজী কোওপরেশন পীনবা। দিস্বিলিতী সেক্তরদা নাকল অনিমক্ন পাম্বা প্রোজেক্তশিং দেবেলপ তৌবা। দিসএবিলিতীবু ঙন্না খঙদোকপা অমসুং ঙাকথোকপা। এক্সপর্তশিং, একাদেমিসিয়নশিং অমসুং অতোপ্পা এদমিনিস্ত্রেতিব স্তাফশিং এক্সচেম্জ তৌনবা। এম.ও.য়ু. অসিনা মসিগী মখাদা পাংথোকখিবা থবক-থৌরমশিংগীদমক্তা তৌখিবা চাদিংশিং অদুবু কোভর তৌনবা ফন্দিংগীদমক্তা মেকানিজম পীরি। অসিগুম্বা থবক-থৌরমশিংগী চাদিংশিং অদু ফন্দশিংঅমসুং রিসোর্সশিং লৈবগী মতুং ইন্না কেস তু কেস বেসিস্তা নাকল অনিমক্কী সরকারনা লেপকনি।ইন্তরনে্সনেল ত্রাভেল/জোইন্ত এক্তিবিতীশিংগী একোমোদেশনগী অচংবা শেল অদু লাক্লিবা লৈবাক অদুনা তৌগনি অদুগা মিফম অদু পাংথোকপদা চাবা শেল অদু শিল্লিবা লৈবাক অদুনা পুথোক্কনি। ইন্দিয়া চিলি মরী অসি ৱাফম কয়া অমদা ৱাখল্লোন মান্নবদা য়ুমফম ওইবা নুংশি-চান্নবা মরীনি। চহি ২০১৯-২০ অসিনা লৈবাক অনি অসিগী মরক্তা লৈরিবা দিপ্লোমেতিক ওইবা মরী অদুগী চহি ৭০শুবা কুমওন্নি। অৱাংবা থাক্কী খোংচৎশিং পাংথোকপগা লোইননা হৌখিবা চহি কয়া অসিদা নাকল অনিমক্কী মরী অসি অমুক্কসু হেন্না কনশিল্লে, মসিদা ২০০৫ অমসুং ২০০৯ চিলিগী ইকাইখুম্নরবা প্রেসিদেন্তকী খোংচৎ অনি য়াওরি।
মন্ত্রীমন্দলনা ভারত অমসুং ফিন্দলেন্দগী মরক্তা বাইওতেক্নোলোজীগী লমদা তৌনবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রিসর্স দিবেলপমেন্ত অমসুং ইনোবেসনগী পাক চাউরবা স্কোপকী মনুংদা এম্বিসিয়স ইন্দস্ত্রী-লেদ ইনোবেতিব অমসুং ত্রান্সনেস্নেল প্রোজেক্তশিং ফন্দিং অমসুং ইম্প্লিমেন্ত তৌনবগীদমক বাইওতেক্নোলোজীগী লমদা নাকল অনিগী ইন্তরেস্ততা পুন্না থবক তৌমিন্ননবগীদমক ভারত অমসুং ফিন্দলেন্দগী মরক্তা য়ানা ৱারোল অয়াবা পীখ্রে। কানবশিং: য়ানা ৱারোল অসিনা মতম শাংনা চত্থগদবা রিসর্স, দিবেলপমেন্ত অমসুং ইনোবেসন কোলাবোরেসন মেকানিজম শেমগৎপা অমসুং ভারত অমসুং ফিন্দলেন্দগী ওর্গনাইজেসনশিংগী মরক্তা কোওপরেতিব নেৎৱার্ক লিংখৎপা অমসুং চেৎশিলহনবদা মতেং ওইগনি। মসিনা লৈবাক অনি অসিদা সাইন্তিস্তশিং, রিসর্স তৌরিবশিং অমসুং ইন্দস্ত্রীশিংগী মরক্তা ৱাখল্লোন সেয়ারিং তৌবা অমসুং ৱাখল্লোন জেনরেৎ তৌবদসু লায়থোকহল্লগনি। শন্দোকপা ৱাফম ইনোবেসনবু কোলাবোরেসনগী কোর্নরস্তোন ওইনা শকখঙলদুনা দি.বি.তি. অমসুং বিজিনেস ফিন্দলেন্দ অনিমক্না বাইওতেক্নোলোজী ইন্দস্ত্রী রিসর্স এসিসতেন্স কাউন্সিল (বি.আই.আর.এ.সি.), দিপার্তমেন্ত ওফ বাইওতেক্নোলোজী (দি.বি.তি.), ভারত সরকারগী পব্লিক সেক্তর ইন্তর্প্রাইজগা লোয়ননা তেংবাং পীননবা য়ানরে। মখোয়গী ম্যুচেল ইন্তরেস্ততা য়ুমফম ওইরগা মখাগী রিসর্সকী লমশিং অসি মশক খঙদোক্লে, i. মিসন ইনোবেসন; বাইওফ্যুচর প্লেৎফোর্ম: বাইওফ্যুয়েলস, বাইওইনর্জী অমসুং বাইওমাসতা য়ুমফম ওইবা পোত্থোকশিং; বাইওতেক্নোলোজীগী এনবাইরনমেন্তেল অমসুং ইনর্জী এপ্লিকেসনশিং; স্তার্ত-অপ অমসুং গ্রোথ কম্পেনীশিংগী বিজিনেস দিবেলপমেন্ত; অমসুং লাইফ সাইন্সতা এজুকেসন তেক্নোলোজীশিং অমসুং গেমশিং লাইফ সাইন্স ইন্দস্ত্রীগী অতোপ্পা লমশিং য়ুম্ফম: য়ানা ৱারোল অসি গবর্নমেন্ত ওফ দি রিপব্লিক ওফ ফিন্দলেন্দ অমসুং গবর্নমেন্ত ওফ দি রিপব্লিক ওফ ইন্দিয়াগী মরক্তা সাইন্স অমসুং তেক্নোলোজীগী লমশিংদা তেংবাং পীননবা খুৎয়েক পীনখি, ২০০৮গী মার্চ ২৫দা হেলসিনকিদা খুৎয়েক পীনখি।
প্রধান মন্ত্রীনা হায়খ্রে মদুদি ভারত ব্রাজিল মরী অসি শিংনরক্লিবা মতম অসিদা হান্নদগী হেন্না চেৎশিল্লে

প্রধান মন্ত্রী শ্রী নরেন্দ্র মোদীনা হায়খ্রে মদুদি ভারত ব্রাজিলগী মরী অসি শিংনরক্লিবা মতম অসিদা হান্নদগী হেন্না চেৎশিল্লে। প্রধান মন্ত্রী শ্রী নরেন্দ্র মোদীনা ব্রাজিলদা হাইদ্রোক্সীক্লোরোক্বিন সপ্লাই তৌনবা ভারতকী ৱারেপকীদমক মহাক্কী তৌবীমল খঙবা ফোংদোরকখিবা ব্রাজিলগী রাস্ত্রপতি জে.এম. বোল্সোনারোগী ত্বীৎতা পাউখুম পীখি। প্রধান মন্ত্রীনা হায়খি, “ভারতনা লাইচৎ অসিগী মায়োক্তা মীওইবা খুনাইনা লান্থেংনরিবা অসিদা থৌদাং য়ানবা ৱারেপ লৌরে।”
পেরালিম্পিক্স গেম্সকী নুপাগী দিস্কস থ্রোদা বিনোদ কুমারনা শেঞ্জেংগী মেদল ফংলকখিবগীদমক প্রধান মন্ত্রীনা থাগৎখ্রে

তোকিওদা পাংথোকখিবা পেরালিম্পিক্স গেম্সকী নুপাগী দিস্কস থ্রোদা বিনোদ কুমারনা শেঞ্জেংগী মেদল ফংলকখিবগীদমক প্রধান মন্ত্রী, শ্রী নরেন্দ্র মোদীনা থাগৎপা ফোংদোকখ্রে৷ ত্বিত অমদা, প্রধান মন্ত্রীনা অসুম্না ফোংদোকখি; "বিনোদ কুমারগী অঙকপা পর্ফোমেন্স অদুদা ভারতনা নুংঙাইবা ফোংদোক্লি! শেঞ্জেংগী মেদল অদুগীদমক মঙোন্দা থাগৎপা ফোংদোক্লি৷ মহাক্কী হোৎনবা-কনবা অমসুং অখাং-কনবা অসিনা ময়ামদগী তোখায়বা রিজল্তশিং ফংবা ঙম্লিবনি৷ #পেরালিম্পিক্স"
প্রধান মন্ত্রীনা নাগপুর রেলৱে স্তেসন্দগী বন্দে ভারত এক্সপ্রেস লমথাখ্রে

প্রধান মন্ত্রী, শ্রী নরেন্দ্র মোদীনা ঙসি নাগপুর রেলৱে স্তেসনগী প্লেৎফোর্ম নম্বর ১দগী নাগপুর অমদি বিলাসপুর শম্নহনগদবা বন্দে ভারত এক্সপ্রেস লমথাখ্রে‍। প্রধান মন্ত্রীনা বন্দে ভারত এক্সপ্রেসকী কোচশিং য়েংশিনখি অমদি মদুদা য়াওরিবা ফেসিলিতীশিংগী ফীভম য়েংশিনখি‍। শ্রী মোদীনা বন্দে ভারত এক্সপ্রেসকী লোকোমোতিব ইঞ্জিনগী কন্ত্রোল সেন্তর য়েংশিনখি অমদি নাগপুর অমদি অজ্নি রেলৱে স্তেসন শেমগৎপগী থৌরাংগী ফীভমসু য়েংশিনখি‍। নাগপুরদগী বিলাসপুর ফাওবা চৎপগী মতম পুং ৭-৮দগী পুং ৫গা মিনৎ ৩০দা হন্থরগনি‍। প্রধান মন্ত্রীনা ত্বীত তৌরকখিবদা: “নাগপুর অমদি বিলাসপুরগী মরক্তা চেনগদবা বন্দে ভারত এক্সপ্রেস লমথাখ্রে‍। ত্রেন অসিনা কন্নেক্তিভিতী মশক থোক্না ফগৎহল্লগনি‍।” প্রধান মন্ত্রীনা নাগপুর রেলৱে স্তেসন্দা য়ৌরকপদা মহারাস্ত্রগী মুখ্য মন্ত্রী, শ্রী একনাথ সিন্দে, মহারাস্ত্রগী গভর্নর, শ্রী ভগৎ সিংহ কোস্যারী, মহারাস্ত্রগী উপ মুখ্য মন্ত্রী, শ্রী দেবেন্দ্র ফদ্নাবিস অমদি রোদ ত্রান্সপোর্ত অমসুং হায়ৱেজকী কেন্দ্র মন্ত্রী, শ্রী নিতিন গারকরীসু লোয়নরকখি‍। বেকগ্রাউন্দ ত্রেন অসি হৌদোকপনা লমদম অসিদা তুরিজমদা ইনোৎ হাপ্পদা মতেং ওইরগনি অমদি নুংঙাইরবা অমদি হেন্না য়াঙবা খোঙচৎ ফংহল্লগনি‍। ত্রেন অসিনা নাগপুরদগী বিলাসপুর ফাওবা চৎপগী মতম পুং ৫গা মিনৎ ৩০ ওইগনি‍। মসিনা লৈবাকসিদা হৌদোকখিবা বন্দে ভারত ত্রেন তরুকশুবা ওইরগনি অমদি হান্নগী ত্রেনশিংগা চাংদম্নবদা হেন্না য়াংবা অমদি অতেনবা মতমগী মনুংদা অয়াঙবা খোঙজেল ফংবা ঙমদুনা হেন্না খুমাঙ চাওশিনবা ভর্জন অমা ওইরে‍। বন্দে ভারত ২.০ অসি শুপ্নতগী সেকেন্দ ৫২দা পুদা কিলোমিতর ০দগী ১০০ ফাওবা য়ৌবা ঙম্বা, অমদি খ্বায়দগী য়াঙবা খোঙজেল পুংদা কিলোমিতর ১৮০ ওইবনচিংবা হেন্না খুমাঙ চাওশৎল্লবা অমদি ফগৎলবা ফীচরশিং য়াওরি‍। হেন্না ফগৎলবা বন্দে ভারত এক্সপ্রেস অসি হান্নগী তন ৪৩০ লুম্বা ভর্জনগা চাংদম্নবদা তন ৩৯২ লুম্মী‍। মসিদা ৱাই-ফাই কন্তেন্ত ওন দিমান্দ ফেসিলিতীসু য়াওগনি‍। মমাঙগী ভর্জনগা চাংদম্নবদা ইঞ্চি ২৪গী মহুত্তা কোচ খুদিংদা ইঞ্চি ৩২গী স্ক্রীন হাপ্তুনা পেসেঞ্জরশিংদা ঈ-পাউ অমদি ইন্ফোতেনমেন্ত পীরি‍। বন্দে ভারত এক্সপ্রেস অসিদা য়াওরিবা এ.সি.শিং অসি চাদা ১৫ হেন্না ইনর্জী ইফিসিএন্ত ওইদুনা অকোয়বগী ফীভমগা হেন্না ফ্রেন্দলী ওইগনি‍। ত্রেক্সন মোতোরগী উফুল চেন্দবা এয়র কুলিং য়াওদুনা, খোঙচৎ হেন্না নুংঙাইহনগনি‍। মমাঙদা একজেক্যুতিব ক্লাসখক্তদা হাপ্লম্বা সাইদ রিক্লাইনর সীত ফেসিলিতী হৌজিক্তি ক্লাস খুদিংদা ফংহল্লগনি‍। একজেক্যুতিব কোচশিংদা ১৮০-দিগ্রী উংবা য়াবা সীতশিং হাপ্লি‍। বন্দে ভারত এক্সপ্রেসকী অনৌবা দিজাইন্দা, নুংশিৎ শেংদোক্নবগীদমক রুফ-মাউন্তেদ পেকেজ য়ুনিৎ (আর.এম.পি.য়ু.)দা ফোতো-কেতলাইতিক অল্ত্রাভাইওলেৎ এয়র প্যুরিফিকেসন সিস্তেম অমা হাপ্লি‍। সেন্ত্রেল সাইন্তিফিক ইনস্ত্রুমেন্ত ওর্গনাইজেসন (সি.এস.আই.ও.), চান্দিগরগী রিকম্মেন্দেসন মতুং ইন্না, সিস্তেম অসি অশেংবা নুংশিৎ অমদি হঞ্জিল্লকপা নুংশিৎকী খুত্থাঙদা নুংশিৎ চুমথোক্নবা অমদি মহিক মতাং, বেক্তরিয়া, ভাইরসনচিংবা শেংদোক্নবা আর.এম.পি.য়ু.গী নাকল অনিমক্তা দিজাইন তৌদুনা হাপ্লি‍। বন্দে ভারত এক্সপ্রেস ২.০না তোঙান তোঙানবা হেন্না ফবা অমদি এয়রক্রাফ্তকুম্না তৌবা খোঙচৎকী এক্সপরিএন্সশিং পীরি‍। মসিদা লমদমসিদা পুথোকচবা ত্রেন কোলিজন এভোইদেন্স সিস্তেম – কবচ অমা য়াওনা খুমাঙ চাওশিল্লবা স্তেত-ওফ-দি-আর্ত সেফ্তী ফীচরশিং য়াওরি‍।
পি.এম.না জনুৱারীগী ১৭তা দবল্যু.ই.এফ.গী দাভোস এজেন্দাদা ‘স্তেত ওফ দ ৱার্লদ’ অখন্নবা পাউজেল পীরগনি

প্রধান মন্ত্রী, শ্রী নরেন্দ্র মোদীনা ভীদিও কনফরেন্সিংগী খুত্থাংদা ২০২২গী জনুৱারীগী ১৭তা আই.এস.তি.দা নুমিদাংগী পুং ৮.৩০ তাবা মতমদা ৱার্লদ ইকোনোমিক ফোরমগী দাভোস এজেন্দাদা ‘স্তেত ওফ দ ৱার্লদ’ অখন্নবা পাউজেল পীরগনি। ভর্চুৱলগী ওইবা থৌরম অসি ২০২২গী জনুৱারী ১৭দগী ২১ ফাওবা পাংথোক্লগনি। মসিদা জাপানগী প্রধান মন্ত্রী, কিশিদা ফুমিয়ো; য়ুরোপিয়ন কমিসনগী প্রসিদেন্ত, উর্জুলা ভোন দর লায়েন; ওস্ত্রেলিয়াগী প্রধান মন্ত্রী, স্কোত মোরিসন; ইন্দোনেসিয়াগী প্রসিদেন্ত, জোকো ৱিদোদো, ইজরেলগী প্রধান মন্ত্রী, নাফতালি বেন্নেত; পীপল্স রিপব্লিক ওফ চাইনাগী প্রসিদেন্ত, ঝি জিনপিং য়াওনা হেদ ওফ স্তেত কয়া অমনা পাউজেল পীরগনি। থৌরম অদুদা মকোক থোংবা ইন্দস্ত্রীগী লুচিংবশিং, ইন্তর্নেস্নেল ওর্গনাইজেশনশিং অমসুং সিভিল সোসাইতীনা শরুক য়াবা থেংনরগনি, মখোয়শিং অদুনা ঙসি মালেম অসিদা থেংনরিবা বাম্না মরু ওইবা শিংনবশিংগী মতাংদা নিংথিনা খন্থরগা অমসুং মখোয়শিং অদুবু করম্না কোকহনগদে হায়বগী মতাংদা খন্নরগনি।
নেস্নেল তেক্নোলোজী নুমিৎনা লাকপদা পি.এম.না ভারতকী বিজ্ঞানিকশিংদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা ১৯৯৮দা মাইপাক্না পোখ্রন তেস্তশিং পাঙথোকখিবগীদমক ঐখোয়গী লৌশিং লৈরবা বিজ্ঞানিকশিং অমসুং মখোয়না হোৎনখিবশিং অদুগীদমক ইকাই খুম্নবা উৎখ্রে। ত্বিত অমদা প্রধান মন্ত্রীনা হায়খি; “ঙসি নেস্নেল তেক্নোলোজী দে নুমিৎতা ১৯৯৮দা মাইপাক্না পোখ্রন তেস্তশিং পাঙথোকখিবগীদমক ঐখোয়গী লৌশিং লৈরবা বিজ্ঞানিকশিং অমসুং মখোয়না হোৎনখিবশিং অদুগীদমক তৌবীমল খঙবা উৎচরি। শীংথানীংঙাই ওইবা রাজনিতীগী ওইবা থৌনা অমসুং অফবা লৈঙাকলোই অমগী মতৌ উৎখিবা অতলজীগী অখন্নবা লুচিংবগী মতৌ অদুবু ঐখোয়না চাউথোকচবা পোকপগা লোয়ননা নীংশিংলি।”
তিরুপতি এয়রপোর্ত্তা সেরেমোনিয়েল লোঞ্জ শানবা লম পীবা মন্ত্রীমন্দলনা অয়াবা পীরে

তিরুপতি এয়রপোর্ত্তা সেরেমোনিয়েল লোঞ্জ শানবা মমিংগী ওইনা চহি অমদা লুপা ১গী লাইসেন্স ফী পীদুনা চহি ১৫গী ওইনা এয়র ওথোরিতী ওফ ইন্দিয়াগী লম স্ক্ব্যার মীতর ১৮০০ আন্ধ্র প্রদেশ এজুকেসন এন্দ ৱেলফিয়র ইনফ্রাস্ত্রকচর দিবেলপমেন্ত কোরপোরেসন্দা পীবা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। কান্নবশিং: তিরুপতি অসি ভাগবান শ্রী ভেনকতেশ্বরগী লৈফম ওইবনা ভি.ভি.আই.পি.শিং অমসুং ভি.আই.পি. কয়া তোইনা লাকই। সেরেমোনিয়েল লোঞ্জ অমা শাবা অসিনা লমকোয়বশিংদা খুদোংচাবা কয়া পীরগনি। সেরেমোনিয়েল লোঞ্জ অসি আন্ধ্র প্রদেশ এজুকেসন এন্দ ৱেলফিয়র ইনফ্রাস্ত্রকচর দিবেলপমেন্ত কোরপোরেসন্না য়েংশিনগনি।
শ্রী সি কে জাফর সারিফ লৈখিদবদা প্রধান মন্ত্রীনা অৱাবা ফোঙদোক্লি

শ্রী সি কে জাফর সারিফ লৈখিদবদা প্রধান মন্ত্রী নরেন্দ্র মোদীনা অৱাবা ফোঙদোক্লি । “শ্রী সি কে জাফর সারিফ জি লৈখিদবদা অৱাবা ফাওই । অহল ওইরবা পর্লিয়ামেন্তরিয়ান অমা ওইনা ,মহাক্না পর্লিয়ামেন্তরি মীফমশিং ফজনা শরুক য়াখি । মহাক্না দিল্লিদা কর্নাতকাগী অপাম্বশিং থুংনা খোল্লাউ কয়া লাউখি । মহাক্কী ইমুং-মনুং অমসুং শৌগৎপশিংগী অৱাবদা শরুক য়াজরি” হায়না প্রধান মন্ত্রীনা ফোঙদোকখি ।
ফ্রান্সকী রাস্ত্রপতিনা প্রধান মন্ত্রী মোদীগী মফমদা তেলিফোন্দা নুংঙাইবা ফোংদোকখ্রে

ফ্রান্সকী রাস্ত্রপতি শ্রী ইমানুয়েল মেক্রোন্না ২০১৯গী মে ২৩দা প্রধান মন্ত্রী শ্রী নরেন্দ্র মোদীগী মফমদা তেলিফোন তৌরক্তুনা মহাক্না মীখলদা মায় পাক্লকপদা নুংঙাইবা ফোংদোকখ্রে। লুচিংবা অনিনা ভারত অমসুং ফ্রান্সকী মরক্তা স্ত্রাতেজিক পার্তনরশিপকী মরি মখা তানা চেৎশিলহন্নবগী মায়কৈদা পুন্না থবক তৌমিন্ননবা মখোয়গী ৱাফমশিং অদু অমুক হন্না ফোংদোক্নখি। য়াম্না লুবা হিরমশিংদা ভারতপু মতেং পাংবীবগীদমক প্রধান মন্ত্রী মোদীনা ফ্রান্সপু থাগৎপা ফোংদোকখি। প্রধান মন্ত্রী মোদীবু দেমোক্রেতিক ৱার্ল্দগী মকোকল থোংবা লুচিংবা অমা ওইনা শিংথারদুনা রাস্ত্রপতি মেক্রোন্না প্রধান মন্ত্রী মোদীবু লৈবাক অনিগী ওইবা মীফম অমগীদমক অমদি বাইরিজতা পাংথোক্কদৌরিবা জি ৭ মীফমদসু শরুক য়ানবগীদমক ২০১৯গী ওগস্ত থাদা ফ্রান্সতা লাক্নবা বার্তন তৌরকখি।
লোন শিংবগী মতম চহি অনি মখা শাংদোক্নবা এম ঐচ ই পিগী মতাংদা ভারত অমসুং ভুতানগী মরক্ত লৈনবা য়ানচেগী আর্তিকল ৩ শেমদোকপা মন্ত্রীমন্দলনা য়ারে

মানদেসু হায়দ্রো ইলেকত্রিক প্রোজেক্ত (এম ঐচ ই পি)গী মতাংদা ভুতান্দা পায়খৎলিবা প্রোজেক্ত অসিগী লোন শিংবগী মতম ভারতনা ভুতান্দা চহি শাংদোকপা, চহি ১৫দগী চহি ১৭দা শাংদোকপা য়ানবা ভারত অমসুং ভুতানগী মরক্ত লৈনবা য়ানচেগী আর্তিকল ৩ শেমদোকপদা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। কান্নবশিং: মসিনা পান্দম থম্লি: i. ভুতানগী মেগৱাৎ ৭২০গী এম ঐচ ই পিদগী ভারতনা অহানবা চহিগী তারিফ ওইনা য়ুনিৎ অমদা লুপা ৪.১২দা মৈ লৈবা। ii. এম ঐচ ই পিদগী ভুতানগী অহেনবা মৈ ভারত্ত য়োনবা। iii. হায়দ্রো-পাৱরগী লমদা মতেং পীনবা অমসুং ভারত-ভুতানগী মরিশিং ফগৎহন্নবা ভারত-ভুতানগী শেন-থুমগী মরিশিং মপাঙ্গল কনখৎহনবা।
২০১৯গী জনুৱারী ৪দা প্রধান মন্ত্রী মণিপুর অমসুং অসমদা চৎকনি

২০১৯গী জনুৱারী ৪দা প্রধান মন্ত্রী শ্রী নরেন্দ্র মোদী মণিপুর অমসুং অসমদা চৎকনি। মণিপুরদা প্রধান মন্ত্রীনা মশিং য়াম্লবা প্রোজেক্তশিং অমদি স্কিমশিং শঙ্গাগনি অমসুং উরেপ উয়ুং তমগনি। মহাক্না মোরেদা শারিবা ইন্তিগ্রেতেদ চেক পোস্ত(আই.সি.পি.), দোলাইথাবী বেরেজ প্রোজেক্ত, শওমবুংদা এফ.সি.আই. ফুদ স্তোরেজ গোদাউন, থঙ্গাল শুরুংদা ইকো তুরিজম কমপ্লেক্স অমসুং মশিং য়াম্লবা ৱাতর সপ্লাই স্কিমশিং য়াওনা মশিং য়াম্লবা প্রোজেক্তশিং হৌদোকপগী খুদম ওইনবা প্লেক মায়খুম হাংদোক্কনি। মহাক্না ৪০০ কে.ভি. দবল সর্ক্যুইৎ সিলচর-ইম্ফাল লাইন খুৎশিন্নগনি। মহাক্না ধনমঞ্জুরি য়ুনিবর্সিতী, ইম্ফাল; স্পোর্তস ফেসিলিতীশিং অসিনচিংবশিংগী ইনফ্রাস্ত্রকচর দিবেলপমেন্তগুম্বা প্রোজেক্তশিংগী উরেপ উয়ুংশু তমগনি। তুংদা মহাক্না ইম্ফাল ইস্ত দিস্ত্রিক্তকী হপ্তা কাংজৈবুংদা পাংথোকপা মীয়ামগী মাফমদা ৱা ঙাংগনি। অসমদা প্রধান মন্ত্রীনা সিলচরগী রামনগরদা পাংথোকপা মীয়ামগী রেল্লি অমদা ৱা ঙাংগনি।
প্রধান মন্ত্রীনা দাতো’ সেরি অনৱর ইব্রাহিমগী মফমদা মলেসিয়াগী প্রধান মন্ত্রী ওইনা মীখল মায় পাক্লকপগী নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা দাতো’ সেরি অনৱর ইব্রাহিমগী মফমদা মহাক্না মলেসিয়াগী প্রধান মন্ত্রী ওইনা মীখল মায় পাক্লকপদা নুংঙাইবা ফোঙদোকখ্রে‍। ত্বীত অমদা প্রধান মন্ত্রীনা হায়খি; “নুংঙাইবা ফোঙদোকচরি দাতো’ সেরি @anwaribrahim অদোম্না মলেসিয়াগী প্রধান মন্ত্রী ওইনা মায় পাক্লকপগীদমক‍। ইন্দিয়া-মলেসিয়া ইনহেন্স্দ স্ত্রেতেজিক পার্ত্নরসিপ মখা তানা মপাঙ্গল কনখৎহন্নবগীদমক পুন্না থবক পায়খৎমিন্ননবা ঐনা মীৎয়েঙ থমজরি‍।”
ভারত অমসুং অর্মেনিয়াগী মরক্তা দিজাস্তর মেনেজমেন্তকী লমদা কোওপরেসনগী এমওয়ু মন্ত্রীমন্দলনা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং অর্মেনিয়াগী মরক্তা দিজাস্তর মেনেজমেন্তকী লমদা কোওপরেসনগী মেমোরেন্দম ওফ অনদর্সতেন্দিং (এমওয়ু) অমা খুৎয়েক পিনবগী মসিগী ওইবা অয়াবা পিখ্রে । এমওয়ু অসিনা দিজাস্তর মেনেজমেন্তকী লমদা কোওপরেসন হেঙ্গৎহল্লগনি অমসুং দিজাস্তরগী থৌদোক্তা লৈবাক অনিমক্কী প্রজাগী য়াইফবা অমসুং সেফতিদা সরুক য়ারগনি । মসিনা দিজাস্তর মেনেজমেন্তকী মরি লৈনবা লমশিংদা ইনফোর্মেশন একচেঞ্জ তৌনবগী মরমশু ওইরগনি মদুনা নাকল অনিগী কান্নবা ওইহল্লগনি । মখা তানা, এমওয়ু অসিনা সিস্তেম অমা মফমদা থম্নবা হোৎনরি, মদুনা মরম ওইরগা ভারত অমসুং অর্মেনিয়া অনিমক্না অতোপ্পা লৈবাকশিংগী দিজাস্তর মেনেজমেন্ত মেকানিজমশিংগী কান্নবা ফংলগনি অমসুং প্রিপ্যার্দনেস, রেস্পোন্স, অমসুং কেপাসিতী বিলদিংগী লমদা মপাঙ্গল কনখৎহনবদা মতেং ওইরগনি ।